Pēterburgas Avīzes

Pēterburgas Avīzes (läti keeles 'Peterburi ajaleht') oli noorlätlaste peamine häälekandja. See ilmus Peterburis 26. juulist 1862 kuni 1865. aasta juunini. 

Ajalehe väljaandja oli Krišjānis Valdemārs, toimetaja Juris Alunāns ja hiljem Krišjānis Barons. Toimetuses töötasid ka Indriķis Alunāns, Jēkabs Zvaigznīte, Ernests Dinsbergs, Kaspars Biezbārdis, Bernhards Dīriķis jt.

Pēterburgas Avīzes pööras tähelepanu kultuurilistele, majanduslikele ja poliitilistele probleemidele, sh ka 1860. aastate Venemaa agraarreformile. Ajalehes avaldati ka Krišjānis Baronsi, Kaspars Daugulisi ja Jānis Ruģēnsi luuletusi ja jutte.

Läti ajalehed
Läti uusaeg
19. sajand Lätis